AlexejDobrolubov/national_council_slovak_2010 huggingface dataset:
49. schôdza NR SR - 16.deň - A. dopoludnia
Dátum: 2026-05-07
Poslanec: Spišiak, Jaroslav 
Druh vystúpenia: Vystúpenie s faktickou poznámkou

Mňa málokedy niečo nadchne k tomu, aby som sa prihlásil do faktickej, ale toto ma nadchlo. Som prišiel z bufetu, musím povedať, že toto je ono. Ja tu neznášam populistické, politicko-demagogické nejaké rečnenie, toto je ono. Ja som robil 18 rokov v Slovnafte. Ja viem presne, o čom to je. A teda dúfam, že to pochopí každý, že aká je správna cesta. Fantasticky, takto by sme tu mali rozprávať vecne, argumentačne. Jednoducho neviem, čo k tomu povedať. Hurá, takto. Pani poslankyňa Hanuliaková.
49. schôdza NR SR - 15.deň - A. dopoludnia
Dátum: 2026-05-06
Poslanec: Spišiak, Jaroslav 
Druh vystúpenia: Vystúpenie

Ďakujem, pán predsedajúci. Vážené dámy, páni, predkladám návrh zákona, ktorým sa mení a dopĺňa zákon Národnej rady Slovenskej republiky č. 46 z roku 93 Z. z. o Slovenskej informačnej službe v znení neskorších predpisov. Tento návrh reflektuje aktuálne nedostatky v aplikačnej praxi, súvisiace s výberom vhodného kandidáta na funkciu riaditeľa Slovenskej informačnej služby a kontrolu činností Slovenskej informačnej služby. Cieľom návrhu zákona je precizovať proces výberu, menovania riaditeľa a priblížiť tento proces s bežnou praxou v okolitých štátoch, prevažne Európskej únie. Na základe skúseností vyplývajúcich z uplatňovania doterajšieho kontrolného mechanizmu voči SIS, som členom osobitného kontrolného výboru na kontrolu SIS. Som osobne praktický. To, čo tam vidím. A to, čo je umožnené kontrolným výborom zistiť, skontrolovať, presvedčiť sa. Alebo akokoľvek ináč sa utvrdiť v domnienke aspoň, že tá Slovenská informačná služba pracuje v zmysle svojho poslania. Tak len k tomuto všetkému som sa rozhodol tento návrh predložiť. A v plnej miere zohľadniť to, že tajná služba je spravodajská služba. Jej operácie prebiehajú v utajení. Nemôže sa o nich referovať, nemôže sa o nich dozvedieť v podstate nikto z okruhu spravodajskej služby alebo spolupracujúcich spravodajských služieb, lebo je vysoké riziko odhalenia, vysoké riziko prevalenia, vysoké riziko znemožnenia vlastne dosiahnuť stanovený cieľ. Preto tento môj návrh je podľa môjho v súlade s týmito princípmi, len spresňuje a identifikuje a predpisuje riaditeľovi predložiť pri kontrolách zo strany tohto nášho výboru parlamentného materiály, ktoré podľa všetkého je možné predložiť, je aj možné predložiť včas. A s ohľadom na záujem spoločnosti na ako takej kontrole spravodajskej služby, lebo bez hlavy, superutajene vykonávané operácie spravodajskej služby bezohľadne, bez možnosti aspoň orientačného skontrolovania, či sa zaoberajú reálne tými hrozbami na demokraciu, ktoré vyplývajú z bežného života, o ktorých vie, lebo predpokladá každý občan, ktorý sa zaujíma trochu o bezpečnosť. Čiže to je podstata a dôvod tohto návrhu. Tento návrh je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky. Dokonca aj s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. A dokonca aj s predpismi, ktoré ako-tak upravujú súčinnostné alebo existenčné pôsobenie spravodajských služieb v rámci Európskej únie. Návrh zákona nebude mať vplyv na rozpočet verejnej správy, vplyv na podnikateľské prostredie, sociálne vplyvy, vplyvy na životné prostredie, vplyvy na služby verejnej správy pre občana, vplyvy na informatizáciu spoločnosti, ani vplyvy na manželstvo, rodičovstvo a rodinu. Jediný vplyv môže mať pozitívny, že títo všetci sa možno vo väčšej miere môžu oboznámiť s tým, či spravodajská služba ich chráni, identifikuje riziká a podniká kroky na ich elimináciu. Ďakujem a zároveň sa hlásim ako prvý do rozpravy. Ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Spišiak, Jaroslav 
Druh vystúpenia: Vystúpenie s faktickou poznámkou

Ďakujem za slovo. Veľmi podrobne si sa venoval až k gramatickému výkladu, lebo táto vláda vždy, keď predkladá nejaký zákon, tak sa snaží hovoriť, že to precizujeme, spresňujeme, skvalitňujeme, lenže tými svojimi slovnými hračkami to skôr komplikujú a umožňujú obchádzať alebo zneužívať zákon. Typické to bolo aj pri trestnoprocesných novelách, novelizovaných novelách, kde napríklad používajú také slová, že formálne alebo neformálne sľúbi. Formálne alebo neformálne sľúbi tomu potenciálnemu kajúcnikovi, že či môže byť alebo nemôže byť držiteľom tých benefitov. Alebo záujem spoločnosti a poškodeného. Čiže záujem jedného človeka povýšili na záujem celej spoločnosti. A tu presne opačne, namiesto a tam dali alebo. Alebo priorizácia. Čiže namiesto toho, aby to zjednodušovali, čo do maximálnej možnej miery, aby sa to nedalo vykladať rôznymi spôsobmi, tak práve opak je pravdou. To nie je len v tomto zákone, ale v podstate vo všetkých, ktoré tu predkladajú v tom skrátenom legislatívnom konaní alebo aj v normálnom legislatívnom konaní. Takže super. Musíme sa venovať aj takýmto drobnostiam, možno malicherným, ale sú podstatné pre aplikáciu práva, aby bolo jednoznačné a nie umožňujúce obchádzať a povedať na takéto alebo a obdobné právnické zvraty, ktoré sú tak napísané, aby sa dali použiť podľa toho, ako to potrebuje ten, kto chce zneužiť právo a nie využiť v prospech verejného záujmu.
49. schôdza NR SR - 13.deň - B. popoludní
Dátum: 2026-05-04
Poslanec: Spišiak, Jaroslav 
Druh vystúpenia: Vystúpenie s faktickou poznámkou

Ďakujem za slovo. Vážený pán kolega, povedali ste, že úplne zamedzíte rozkrádaniu. Neuž nezamedzíte nič, nezamedzíte. Zamedzíte maximálne na tých 20 %. Čiže 20 % je podľa vás v pohode? Ak v pohode? 30 % je v pohode? V akej pohode? Vypísané to má byť tak, aby potom bolo jasné od začiatku až do konca. Aké 20 %? Čo úplne zamedzíte? Predĺžiť vzorky a certifikáty. Kto nemá vzorku, kto nemá certifikovaný tovar, ktorý sa dodáva, tak ako môže byť najlepší, keď vôbec s takým tovarom ešte nikdy nerobil? Že ho teraz musí dať certifikovať? Vypísanie tendra je dôležité, aby nebolo tak, že len jeden jediný to spĺňa. Vypísané musí byť tak, aby hneď bolo jasné, že viacerí sa môžu hlásiť, nielen jeden. Ak to takto vypíše, tak rovno to nie, to má byť zakázané. OK. Predĺženie podmienok, či predĺženie, čo to tu píšete? Podanie námietok? Prečo predlžovať? Ak sa to riadne vypíše, tak nebudú námietky. Námietky sú preto, že to je tak vcielené presne, že tí ostatní namietajú, že to nie je presné. Čiže, ak sa to riadne vypíše, tak nebudú ani námietky a keď budú, tak budú vecné, podané hneď. Čiže, čo to úplne zamedzíte? Nič. Čo to chce vidieť na vrch? Ďakujem. Pán poslanec Pročko.
49. schôdza NR SR - 10.deň - A. dopoludnia
Dátum: 2026-04-28
Poslanec: Spišiak, Jaroslav 
Druh vystúpenia: Vystúpenie s faktickou poznámkou

Vážená pani kolegyňa Hariová, váš príspevok do rozhovoru bol úchvatný, bol fantastický, bol jedinečný, prinútil ma tlieskať, čo ja málokedy prejavím takéto sympatie. Odporúčam vrelo všetkým, aj opozičným, ale hlavne koaličným poslancom, nech si ho pozrú tí, ktorí tu neboli, lebo tento príspevok jednoznačne sfúkol zo stola, úplne sfúkol zo stola všetku argumentáciu, ktorú tu včera prednášal pán poslanec Gašpar. Jednoducho ju sfúkol zo stola. Podložené to bolo právne, odborne, rozhodnutiami súdov našich, Ústavného a európskych a vysvitlo a dokázalo, že váš pokus zmeniť volebné predpisy je účelový. Chránite alebo snažíte sa prikryť ústavou, na ktorú ste kašľali 20 rokov. Vám nevadilo. Včera pán Gašpar povedal, že, kým sa prihlásilo v roku 2000 7000 ľudí, bolo to predmetné, nemohlo to ovplyvniť výsledky volieb nijakým spôsobom. Teraz, keď zistili, že môže ten počet zahraničných voliteľov ovplyvniť, tak sa snažia prikrývať ústavou a ty si im to všetko vyvrátila a sfúkla, že ich argumenty sú nula, sú nič, sú účelové zavádzanie. Aj všetky príspevky, ktoré tu povedala koalícia, vrátane pána Gašpara, sú jednoducho nič. Je to len potvrdenie snahy úplne poslednej nejakým spôsobom zmeniť volebný systém, volebné predpisy vo svoj prospech. Je to chabé. Nemiestne a budú si to ľudia pamätať a dúfam, že to zmobilizuje všetkých ľudí v zahraničí, ktorí si tento príspevok pozrú a budú si istí, budú si môcť byť istí. Že je to snaha obmedziť ich volebné právo, na ktoré z ústavy
49. schôdza NR SR - 9.deň - B. popoludní
Dátum: 2026-04-27
Poslanec: Spišiak, Jaroslav 
Druh vystúpenia: Vystúpenie s faktickou poznámkou

Podpredseda parlamentu Tibor Gašpar, budem ti vykať, lebo sme oficiálne, ináč si tykáme. Čiže hovorili ste veľmi kultivovane, distingovane, kvázi odborne. Veľmi dobre sa to počúvalo tým, ktorí to chcú počuť takto. Medzitým však bolo povedané aj toto. Vlastne odpoveď na otázku, že prečo práve teraz meníte systém volieb v zahraničí. Povedali ste, že v roku 2006 volilo 7000 ľudí poštou. Čiže to nebolo vôbec relevantné k výsledku volieb. Teraz v tých ostatných voľbách už sa hlásilo 70000 ľudí, že chce voliť poštou. Volilo len 50000, ale aj tak už ten počet je enormný a na tých ďalších voľbách v 2027 môže sa stať, že ešte viac ľudí bude voliť a podľa prieskumov, podľa zistení vyzerá, že práve táto väčšina, toto množstvo ľudí, ktorí chcú voliť zo zahraničia, pravdepodobne budú voliť opozíciu. Tak až teraz zrazu treba argumentovať ústavou, že ju treba dodržiavať, ústavné princípy pri voľbách zo zahraničia. Doteraz to strane SMER nevadilo. 20 rokov to nevadilo? Lebo bolo povedané, že vtedy to nebolo relevantné k výsledku volieb. Teraz to už môže byť relevantné, preto sa tým treba nejak strategicky postarať zmenou volebného systému a tak, aby ten predpoklad vysokého počtu voličov zo zahraničia, ktorí by chceli voliť opozíciu, treba im znepríjemniť tento spôsob volenia alebo skomplikovať, aby teda radšej nešli alebo nešli, preto, lebo nemôžu kvôli svojim životným podmienkam v tom zahraničí. Ďakujem. S reakciou na faktické poznámky pán podpredseda Gašpar.
49. schôdza NR SR - 9.deň - A. dopoludnia
Dátum: 2026-04-27
Poslanec: Spišiak, Jaroslav 
Druh vystúpenia: Vystúpenie s faktickou poznámkou

V tvojej reči na mňa najviac zapôsobilo to, ako si argumentačne aj fakticky vysvetlil alebo poukázal na to, že strana SMER si až teraz všimla dôležitosť ústavy. Od roku 2006 im tento deficit nevnímania ústavných dikcií až tak neprekáža, skôr vôbec, až práve teraz. No a toto je výsledok ich strategického rozmýšľania, ako získať čo najviac voličských hlasov v nasledujúcich voľbách. Čiže tým, ktorí sú potenciálni voliči opozície, znepríjemníme alebo skomplikujeme možnosť voliť, konkrétne v zahraničí, dúfajúc, že keď túto komplikáciu zavedieme, tak ich to odradí, či už z finančného alebo časového hľadiska. Tým, ktorí sú potenciálni voliči opozície, znepríjemníme alebo skomplikujeme možnosť voliť, konkrétne v zahraničí, dúfajúc, že keď túto komplikáciu zavedieme, tak ich to odradí, či už z finančného alebo časového hľadiska. Len dúfam, že sa tak nestane. Dúfam, že ich to skôr zmobilizuje. Celá legislatívna tvorba súčasnej koalície je zameraná práve touto stratégiou. Znepríjemniť tým, ktorí sú opoziční, potenciálni voliči a spríjemniť alebo prilákať iných, ktorí možno neboli doposiaľ naši voliči, ale sú to ľudia, ktorí v zmysle noviel Trestného zákona a Trestného poriadku sa stanú našimi sympatizantmi, následne aj voličmi. Preto, lebo skrátenie premlčacích lehôt, znemožnenie stíhať pomocou kajúcnikov, znemožnenie vôbec odhaľovania ekonomickej trestnej činnosti alebo dokonca, ak aj pácha ekonomickú trestnú činnosť, konkrétne daňového charakteru do 20000, tak to vôbec nie je trestný čin. Toto sú také masírovania tých, ktorí sú potenciálni voliči, potenciálni páchatelia trestnej činnosti, zamerané.
49. schôdza NR SR - 6.deň - B. popoludní
Dátum: 2026-04-22
Poslanec: Stohlová, Tamara 
Druh vystúpenia: Vystúpenie s faktickou poznámkou

Ďakujem kolegyni Števulovej. Ja myslím, že náš postoj vyargumentovala naozaj veľmi dobre. Tejto vláde sa jednoducho nepáči, že vďaka katastru odhaľujeme my v opozícii, médiá, občianska spoločnosť ich kauzy. Ja poviem konkrétne príklady za mňa. Tie témy, ktorým sa ja venujem v rámci životného prostredia alebo ktoré som riešila. Kataster som využívala veľmi intenzívne pri kauze ministra Takáča, Hasiend pri jazierkovej výzve ministra Tarabu a len vďaka katastru sa miestni obyvatelia dozvedeli, že kvôli plánovanej výstavbe prečerpávacej elektrárne Malinec na ich pozemky pribudli plomby. Veď si to predstavte, takto arogantne sa správa vláda, že vy to máte šancu zistiť len vďaka katastru. Tak si to zhrňme teda. Namiesto toho, aby táto vláda predložila prorastové opatrenia, ktoré by sa pokúsili vzkriesiť našu ekonomiku, alebo namiesto riešenia životnej situácie ľudí, napríklad čo s takým 8. májom, kde to opäť vládna koalícia domrvila, alebo namiesto riešenia rekordného odchodu ľudí zo Slovenska do zahraničia. Oni predkladajú obmedzenie prístupu ku katastru. Lebo to je v skutočnosti jediný spôsob, ako vie táto vláda riešiť kauzy. Že o nich, občania, nebudete vedieť, že o nich nebudete môcť hovoriť. A keď o kauzách predsa len niekto bude informovať, tak čo? Dostane pokutu. Za mňa je vrchol, že to predkladá práve minister Takáč, ktorý pre mňa bude navždy symbolom obhajoby vysokých platov vlády, ktoré si odmietajú zmraziť. No tak za toto chcú brať ten plat, aby ľuďom
49. schôdza NR SR - 10.deň - A. dopoludnia
Dátum: 2026-04-28
Poslanec: Stredák, Anton 
Druh vystúpenia: Vystúpenie s faktickou poznámkou

Pani kolegyňa Plaváková. Snažíte sa vykresliť, že tento zákon ľuďom v zahraničí zakáže voliť, čo nie je pravda, pretože tento návrh zákona nahradí voľbu poštou osobným hlasovaním. A osobným hlasovaním na zastupiteľských úradoch a tým aj zabezpečí dodržiavanie ústavných požiadaviek volebného práva a zvýšenie transparentnosti, bezpečnosti a dôveryhodnosti volieb. Rovnako zabezpečí zjednotenie volebného procesu pre občanov Slovenska. Hlasujúcich zo zahraničia s občanmi Slovenska hlasujúcimi na území Slovenska. Návrh predstavuje významné zvýšenie aj bezpečnosti, tajnosti a transparentnosti volieb zo zahraničia. Hoci táto zmena prináša aj organizačné výzvy a môže znížiť, áno, priznávam, komfort niektorých voličov zo zahraničia, tak hlavne posilňuje dôveru vo výsledky volieb zo zahraničia a zavádza jasné, jednotné a kontrolné pravidlá. Ďakujem pekne. Pani Polák Luštíková.
49. schôdza NR SR - 6.deň - B. popoludní
Dátum: 2026-04-22
Poslanec: Stredák, Anton 
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Pán poslanec, o vašom vystúpení k predloženému vládnemu návrhu zákona, ktorého obsahom je rozsiahla novela zákona o katastri nehnuteľností a zmene niektorých súvisiacich zákonov, predovšetkým zmena a doplnenie zákona o správnych poplatkoch, ste ako opozícia spustili negatívne komentáre k jej obsahu. Žiaľ, nestretol som sa ani s jedným komentárom vrátane vášho vystúpenia, ktorý by seriózne uviedol, že predložený vládny návrh zákona je po ôsmich rokoch prvý, ktorý komplexne reflektuje potrebu zmien vo vecnej a procesnej rovine činnosti orgánu štátnej správy na úseku katastra nehnuteľností. Predmetom komentáru je výlučne návrh novej právnej úpravy k prístupu k údajom katastra prostredníctvom katastrálnych portálov, kde bude zavedená povinná registrácia, čo ste aj vy interpretovali ako snahu znemožniť identifikáciu vlastníkov nehnuteľností, čo samozrejme nie je pravda. Kto si bez zaujatosti prečítal návrh zákona, musí uznať, že to nie je svojvoľný výmysel, ale napĺňa záväzok Slovenskej republiky, vyplývajúci nielen z príslušného nariadenia Európskeho parlamentu a Rady Európskej únie, ale reflektuje aj príslušnú judikatúru Európskeho súdu pre ľudské práva. Záverom iba pripomeniem, že pre bežného občana, ktorý bude chcieť mať prístup k základným údajom katastra vrátane údajov o vlastníkovi v rozsahu mena a priezviska vlastníka, bude obyčajný používateľský účet bezplatný. Ďakujem za slovo, pani.
49. schôdza NR SR - 9.deň - B. popoludní
Dátum: 2026-04-27
Poslanec: Stuška, Michal 
Druh vystúpenia: Vystúpenie s faktickou poznámkou

Ale predsa len som chcel uviesť veci na pravú mieru. Moje doterajšie zmienky vo faktickej rozprave ohľadom mojich osobných skúseností z minulosti a z mladistvých rokov, čo sa týka pobytu v zahraničí a možnosti voličov zo zahraničia, vyvolávajú nejaké nové reakcie a nové nejaké súvislosti, ktoré si myslím, že nie sú v tom najpodstatnejšie, ale predsa len ich uvediem na pravú mieru. Dnes to je možno paradoxné, ale teda v tom období som mal zaujímavé CV, čo sa týka umenia, spevu a športu. To znamená, že nemuseli moji rodičia som úplne z bežných aj na bratislavské pomery minimálne ekonomicky bežných pomerov, takže určite to nebolo tak, že som bol vyvolené dieťa, ktoré mohlo jediné vycestovať, i keď je pravdou, že to nebolo ešte v tých rokoch také bežné. A to je práve ten paradox, že práve dnes a bavíme sa o súčasných rokoch v tomto kontexte aj návrhu zákona a vôbec celého princípu filozofie volieb zo zahraničia. Dnes to počúvam všade, že je to oveľa bežnejšie, či už cestovanie v rámci tých krajín, kde sa nachádzajú ľudia, či už cestovanie zo Slovenska, študijné pobyty stredoškolákov, vysokoškolákov a verte mi, že netrpím bratislavskou bublinou a bavím sa o tom nielen v bratislavskej kaviarni desiatky rokov, ale vo všetkých regiónoch Slovenska. Mám to šťastie, že s každou prácou som mohol cestovať nonstop po všetkých regiónoch a územiach našej krajiny. Takže doplním len, my sme všade v regiónoch, bez ohľadu na to, aké bolo okolie tejto debaty, skôr skĺzali naozaj do tej diskusie, ako by malo byť, po ako dlhom pobyte v zahraničí ešte vôbec právo voliť zo zahraničia, podobne ako je to nastavené. To sme x-krát spomínali v iných krajinách, a nie tak, aká je pre mňa samozrejmá rovina zákona a zosúladenia ústavných princípov a rovnosti výkonu volebného práva Slovenska a zahraničia, ako je obsahom tohto návrhu zákona. Ďakujem pekne. Pán poslanec Dusinka, pani poslankyňa Jurík.
49. schôdza NR SR - 9.deň - A. dopoludnia
Dátum: 2026-04-27
Poslanec: Stuška, Michal 
Druh vystúpenia: Vystúpenie s faktickou poznámkou

Predsedajúci. A ešte raz ďakujem za tento váš vstup, lebo na túto rovinu petičných hárkov a otázok rokovacieho poriadku a vzájomného súladu som chcel reagovať na pani Gažovičovú ako ako v prvom bode. Pani Kažovická, áno. Ak sa nemýlim, štatistiky a tie už zostanú nezmenené, dokazujú, že čo sa týka odchodu mladých, ale všeobecne ľudí v produktívnom veku zo Slovenska do zahraničia, tak tam ten tzv. najväčší exodus nastal a k nemu dochádzalo v rokoch, celkom logicky napokon a zákonite, v rokoch po vstupe do Európskej únie, v tých rokoch, kedy vládol Mikuláš Dzurinda. Takže pravdepodobne boli veľmi nespokojní s tým, čo sa dialo, že teda zvrhol sa v tých rokoch teda tzv. mečiarizmus, prišli doby demokracie, reforiem a podobne. Ja mám pocit v ostatných rokoch, že vy sa pokúšate svojou rétorikou, najmä rétorikou, lebo o kroky zatiaľ nemôže ísť, o podobný exodus. Ja stále vidím, že to tie čísla z tých rokov 90-tych, teda začiatku milénia, nedosahuje a pevne verím, že to tak zostane napriek v médiách často pertraktovanej rovine dôvodov na odchod, ktoré pevne verím, že zostávajú častokrát len v takej skôr deklaratórnej, manifestačnej rovine a že sa na základe naozaj racionálnych úvah a reálnych argumentov nakoniec nezrealizujú a v mnohých prípadoch rodina mladých ľudí k nim nepríde. No a napokon urobili ste zo mňa teda toho bohatého študenta. Tá poznámka vtedy v 94. v Texase. Poznámka smerovala niekde úplne inde. Dokonca o štyri roky neskôr som bol blízko New Yorku, ale ani vtedy nebola možnosť volieb, ani zo zastupiteľských úradov a ambasád, a brali sme to ako úplne normálny náš problém, že sme sa ocitli v zahraničí. Medzičasom sme v diskusii a v nastavení pravidiel a v tomto zákone, v týchto navrhovaných zmenách niekde úplne inde. Ďalej, pani poslankyňa.
49. schôdza NR SR - 9.deň - A. dopoludnia
Dátum: 2026-04-27
Poslanec: Stuška, Michal 
Druh vystúpenia: Vystúpenie s faktickou poznámkou

Pridám sa ku kolegyni Matejičkovej. Pán kolega Škrypek, rovnako na úvod chcem pár sekundami teda oceniť konštruktívnosť, aj keď kritickosť a rôzne roviny a kapitoly, kde, kde, kde ste sa to snažili analyzovať z rôznych pohľadov. Celá táto diskusia, konečne tak ako ostatné týždne našich diskusií mediálnych a podobne, je o mnohých rovinách argumentov. Obávam sa, že v týchto desiatkach hodín pravdepodobnej rozpravy sa to bude do veľkej miery opakovať. Preto poviem také dve myšlienky. Pri tej prvej, tá je pre mňa vlastne úplne dostačujúca na zodpovedanie si celej tejto dilemy ústavnosti, neústavnosti všetkých analýz zahraničia, demokracie alebo jej zmenšovania. A to je skutočnosť, že pre mňa je kľúčové, aby bola dosiahnutá rovnosť postavenia pri výkone volebného práva medzi drvivou väčšinou občanov Slovenskej republiky, ktorí sa v deň konania akýchkoľvek volieb, ale v tomto prípade parlamentných, nachádzajú na slovenskom území a tou malou menšinou, nazvime to promile, ktorí sa z rôznych dôvodov nachádzajú v danom čase v zahraničí. Ešte jedna vsuvka osobnejšia, lebo tých pánov by bolo viac, čo mi napadali, ale jedna je zaujímavá, tá Texas. Prvá spomienka bola na sestru, ktorá žije v zahraničí. Keď ja som bol prvovolič, študoval som v Texase zhodou okolností. Mal som 18 rokov. Samozrejme, niekoľko rokov po nežnej revolúcii. To bola ešte taká eufória, študentstvo, demokracia, aktivizmus. Keď som sa dozvedel, že nemôžem vykonať to volebné právo, ak sa nemýlim, to boli predčasné voľby niekedy na jeseň 2000, teda 1994. Absolútne som to prijal s pokorou. Behom roka som bol dvakrát dobrovoľne s kamarátmi na výlete vo Washingtone aj New Yorku. Nebol to pre nás absolútne žiadny problém, pritom je to pár tisíc km. Cestovali sme po desiatkach štátov. Napriek tomu sme potom diskutovali s mnohými ľuďmi v okolí, či už z bratislavského gymnázia, VŠMU, kultúry, potom súkromného sektora. Presne o tomto momente, že pokiaľ vôbec by mal čas uplynul, pán poslanec.
52. schôdza NR SR - 15.deň - A. dopoludnia
Dátum: 2026-06-16
Poslanec: Svoboda, Zdenko (HLAS - SD)
Druh vystúpenia: Vystúpenie s faktickou poznámkou

Opravím, pretože ste zrejme nedávali pozor. Za tým návrhom na skrátenie volebného obdobia nie je predseda strany SMER, pán Fico, ale strana HLAS. Včera tu tento návrh pozmeňujúci predkladal pán Richard Raši. My sme s týmto sľubom prišli, keď sme boli v opozícii a teraz sa ho chceme aj presnažiť splniť alebo pretransformovať do reálnej podoby. Sme konzistentní v tom, pretože je to právo, ktoré chceme dať ľuďom, pretože vláda, ktorá plní sľuby, sa nemusí obávať toho, že stratí dôveru občanov a následne referenda o predčasných voľbách sa nemusí báť. No a ešte z vášho vystúpenia je zrejmé aj to, že vy sa tých ľudí bojíte. Vy viete, že tá vaša vláda bola chaotická a deštruktívna a keď vám ľudia prestali veriť, začali ste hľadať spôsoby, ako sa zabetónovať alebo udržať čo najdlhšie pri moci. Zabetónovali ste jeden volebný systém na jeden volebný obvod a v roku 2023 prostredníctvom vašich kolegov, či už Šipoša, Šeligu alebo pani Kolíkovej, ktorí zabetónovali alebo zablokovali možnosť rozhodovať o predčasných voľbách referendom, je zrejmé, že sa teda tých ľudí bojíte. Teraz máte tú príležitosť postaviť sa tomuto strachu a podporiť zákon, ktorý dá ľuďom moc vyvolať referendum alebo predčasné voľby a konečne spraviť niečo dobré pre Slovensko. Pán poslanec Ledecký.
52. schôdza NR SR - 14.deň - B. popoludní
Dátum: 2026-06-15
Poslanec: Svoboda, Zdenko (HLAS - SD)
Druh vystúpenia: Vystúpenie s faktickou poznámkou

Pán Dostál, chcem sa vás spýtať, či vôbec viete, ako fungujú samosprávy, akým otázkam musia čeliť primátori, starostovia alebo problémom, s akými sa dennodenne stretávajú. Je verejne známe, či už SaS-kári, demokrati, matovičovci alebo aj progresívci, nemáte alebo máte nulové regionálne zastúpenie štruktúry. Ste len také tzv. politické firmičky z Bratislavy a jej okolia. Z tohto dôvodu ma absolútne neprekvapuje, že priam sa desíte z vôle ľudí. Desili ste sa jej hlavne počas vlády hrozovlády Igora Matoviča a desíte sa aj teraz. Preto nechcete vrátiť moc do rúk ľudí a umožniť im odvolávať neschopných politikov. Ďalej, pán poslanec Kalivoda.